CHO ร่วมงาน “ออพเดย์” เปิดโรดแมปปี 66 ตั้งเป้าลด D/E ต่ำ 1 เท่า
CHO ลุยโรดแมป CHO Tech Riders 2030 หนุนการเติบโตมั่นคง ตั้งเป้าปี 66 ลด D/E ให้ต่ำกว่า 1 เท่า
CHO ลุยโรดแมป CHO Tech Riders 2030 หนุนการเติบโตมั่นคง ตั้งเป้าปี 66 ลด D/E ให้ต่ำกว่า 1 เท่า
11 เม.ย. 2566

นายสุรเดช ทวีแสงสกุลไทย ประธานเจ้าหน้าที่บริหาร พร้อมด้วย นางพานทอง โนวะ ประธานคณะผู้บริหารด้านการเงิน และ นายณรงค์ องอาจมณีรัตน์ ที่ปรึกษาด้านการบริหารธุรกิจและการเงิน บริษัท ช ทวี จำกัด (มหาชน) หรือ CHO ร่วมนำเสนอข้อมูลในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์
โดยระบุว่าปี 2566 บริษัทฯตั้งเป้าลดอัตราหนี้สินต่อทุน (D/E) ให้ต่ำกว่า 1 เท่า จากการรับรู้ผลการเข้าลงทุนในรูปแบบ SPAC โดยปัจจุบันบริษัทร่วม AROGO อยู่ระหว่างเตรียมควบรวบกับ Eon Reality Inc. ผู้ให้บริการระบบโลกเสมือนจริง ( AI Metaverse) ขณะที่บริษัทฯ มีรายได้ประจำจากการให้บริการซ่อมบำรุงรถเมล์ NGV489 คัน ซึ่งเป็นสัญญาระยะยาว 10 ปี และโครงการรถรับส่งพนักงาน SCG สัญญา 5 ปี รวมทั้งมีแบ็กล็อกกว่า 1,557 ล้านบาท
พร้อมลุยขยายศูนย์ซ่อมบำรุง “สิบล้อ 24 ชม.”และพัฒนา London Taxi เป็นระบบไฟฟ้า (EV) และพัฒนาผลิตภัณฑ์ใหม่ๆ ซึ่งเป็นไปตามโรดแมป CHO Tech Riders 2030 มุ่งสู่การเป็นบริษัท Technology สนับสนุนการเติบโตมั่นคง